Si Edmund von Trompowsky nagadal nin inhenyero sibil asin arkitektura sa Riga Polytechnical Institute (ngonyan, Riga Technical University) asin naggradwar kan 1878. Sagkod 1879 siya nagoperar  nin sadiring kompanya arkitektural sa Vitebsk Governorate alagad kan 1880 siya nagpirmi na sa Riga. Palaen kan trabaho niya komo arkitekto, siya assessor man para sa mga kompanya nin seguro. Durante kan saiyang karera siya nagdesenyo nin sobra sa 100 na edipisyong apartment sa Riga, kadagdagan pa mga edipisyong industryal asin mga pampubliko sa siyudad. Siya aktibo man sa luwas kan siyudad, nagaambag nin mga desenyo sa mga mas saradit na mga banwaan sa Latvia. Siya nagtao man mga desenyo sa mga proyektong urban sa Riga. Kadaklan kan mga edipisyo yaon sa estilong eklektik.